Nariadenie Komisie (EHS) č. 1218/84
z 30. apríla 1984,
o zatriedení tovarov do podpoložky č. 39.07 B V d) Spoločného colného sadzobníka
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na nariadenie Rady (EHS) č. 97/69 zo 16. januára 1969 o opatreniach, ktoré je potrebné zaviesť na uplatnenie nomenklatúry Spoločného colného sadzobníka [1], naposledy zmenené a doplnené Aktom o pristúpení Grécka [2], najmä na jeho článok 3;
keďže s cieľom zaistiť jednotné uplatňovanie Spoločného colného sadzobníka je potrebné zaviesť opatrenia týkajúce sa zatrieďovania umývadiel, ktoré obsahujú 30 % plastu (styrénový polyester živice), a približne 70 % plniva (najmä zo silikátov) s povrchovou úpravou z priesvitného plastu (styrénový polyester živice) s hrúbkou 0,2 mm na pracovnom povrchu;
keďže položka 39.07 Spoločného colného sadzobníka, ktorý je prílohou k nariadeniu Rady (EHS) č. 950/68, naposledy zmeneného a doplneného nariadením (EHS) č. 1018/84 [3], sa týka výrobkov vyrobených z materiálov druhov uvedených v položkách 39.01 a 39.06, ďalej položka 68.11 sa týka výrobkov z cementu, betónu alebo umelého kameňa (vrátane granulovaného mramoru aglomerovaného cementom), tiež vystužených; keďže obidve tieto položky je možné zohľadniť pri zatriedení uvedených výrobkov;
keďže tieto umývadlá, ktoré by sa mali zatrieďovať v súlade so všeobecným pravidlom 3 b) pre interpretáciu nomenklatúry Spoločného colného zákona, sú vzhľadovo a materiálovým zložením porovnateľné s výrobkami, ktoré v zásade obsahujú približne 33 % hmotnosti polymetylmetakrylátu a približne 66 % hmotnosti hydroxidu hlinitého, ktorých materiál bol zatriedený Výborom pre colnú spoluprácu (na jeho 4. stretnutí konanom v novembri 1981) a Súdnym dvorom Európskych spoločenstiev (prípad 234/82) do kapitoly 39 [4]; keďže okrem toho v tomto prípade silikáty slúžia iba ako plnivo; keďže plast nemôže slúžiť iba ako "pojivo" v zmysle položky 68.11, taktiež zahŕňa pracovný povrch a je vzhľadom na jeho použitie v podstate najdôležitejším komponentom umývadiel a dáva na základe uvedeného ich podstatný charakter; keďže z tohto dôvodu tieto umývadlá patria do položky 39.07; keďže na základe ich zloženia musia byť zatriedené do podpoložky 39.07 B V d);
keďže opatrenia ustanovené v tomto nariadení sú v súlade so stanoviskom Výboru pre nomenklatúru Spoločného colného sadzobníka,
PRIJALA TOTO NARIADENIE:
Článok 1
Umývadlá, ktoré obsahujú 30 % plastu (styrénový polyester živice) a 70 % plniva (hlavne silikátu) s povrchovou úpravou z priesvitného plastu (styrénový polyester živice s hrúbkou 0,2 mm na pracovnom povrchu), sa budú zatrieďovať v Spoločnom colnom sadzobníku takto:
39.07 Výrobky z materiálov druhov opísaných v položkách 39.01 až 39.06:
B. Ostatné:
V. Z ostatných materiálov
d) Ostatné
Článok 2
Toto nariadenie nadobúda účinnosť 21. deň odo dňa jeho uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 30. apríla 1984